**PLAN EVAKUACIJE UČENIKA I DJELATNIKA**

**OSNOVNE ŠKOLE Milana Begovića U SLUČAJU OPASNOSTI**

**I.    PROCJENA OPASNOSTI I DAVANJE NAREDBI**

Osoba koja uoči opasnost ili primi poruku o opasnosti po učenike i djelatnike odmah o tome obavještava povjerenicu radnika za zaštitu na radu, ravnateljicu ili prisutnu osobu osposobljenu za poslove zaštite od požara. U odsutnosti povjerenice radnika za zaštitu na radu i ravnateljice, imenovana osoba preuzima poslove povjerenice radnika za zaštitu na radu.

Povjerenica radnika za zaštitu na radu u dogovoru s ravnateljicom procjenjuje neposrednu opasnost po učenike i daje naredbu za evakuaciju učenika. Zadužuje dežurno osoblje da školskim zvonom objavi evakuaciju zvoneći neprekidno tri sekunde - dvije sekunde pauza - ponovo na isti način u trajanju do cca 1 min.

**II.   PROVOĐENJE EVAKUACIJE**

Učitelji uzimaju razredne knjige (tablete) i nalažu učenicima uzimanje svoje školske torbe i jakne. Disciplinirano, u koloni po dva učenika izlaze prema najbližem izlazu. Planovi najbližih izlaza postavljeni su na glavnim hodnicima i nalaze se u privitku ovog Plana evakuacije

PLAN NAPUŠTANJA ŠKOLSKE ZGRADE:

1. prizemlje  Učionice prvog i drugog razreda u prizemlju zgrade te učionica likovne kulture, napuštaju zgradu kroz glavni izlaz i okupljaju se na školskom igralištu.

2. prvi kat Učionice hrv. Jezika, matematike, trećeg razreda i biologijee zgrade, napuštaju zgradu kroz pomoćni izlaz u prizemlju i okupljaju se na školskom    igralištu.

3. drugi kat Učionice i učionica za TK-u u prizemlju zgrade, napuštaju zgradu kroz pomoćni izlaz dvorane i okupljaju se na školskom igralištu.

4. Učenici koji se nalaze u knjižnici idu kroz pomoćni izlaz od strane vrtića i dolaze na školsko igralište.

6. Učenici koji se nalaze u školskoj sportskoj dvorani iz svlačionice uzimaju odjeću i torbe (ne presvlače se), izlaze na glavni izlaz iz dvorane i okupljaju se na školskom igralištu.

7. Ravnateljica, stručna služba, i administrativno-tehničko osoblje zgradu napuštaju kroz glavni izlaz i okupljaju se na školskom igralištu.

U slučaju proglašenja evakuacije za vrijeme trajanja ODMORA (mali ili veliki odmor) o učenicima vodi brigu učitelj koji treba započeti sat u određenom razredu. Učenici koji se zateknu van zgrade NE ulaze ponovo u zgradu.

**III.   ZADUŽENJA UČITELJA PRI IZLASKU IZ ZGRADE**

1. Na znak opasnosti smireno obavijestiti učenike o nastupanju neposredne opasnosti i potrebi discipliniranog napuštanja zgrade. Nose dnevnik (tablet) i vode učenike kroz izlaz predviđen planom evakuacije.

2. Primijeniti optimalnu brzinu izlaženja iz učionice i požuriti odlaženje na okupljalište nakon izlaska iz zgrade.

3. Na okupljalištu prozvati učenike i čekati daljnje upute. Pratiti da se neki od učenika ne udalji.

**IV.   ZADUŽENJA RAVNATELJICE, STRUČNE SLUŽBE, ADMINISTRATIVNO -  TEHNIČKOG  I POMOĆNOG OSOBLJA**

1. Ravnateljica nalaže dežurnom osoblju oglašavanje opasnosti, tajniku ili voditeljici računovodstva pozivanje broja 112 (Policijske postaje 192, a ukoliko je potrebno i Vatrogasne postaje 193, Hitne službe 194) te nalaže otvaranje glavnih i pomoćnih izlaza.

2. Pedagoginja, odnosno dežurni učitelj, uzima razredne knjige iz zbornice i provjerava jesu li svi izašli s I. kata te izlazi kroz glavni izlaz.

3. Dežurni učitelj provjerava izlazak iz prizemnih učionica i izlazi kroz izlaz u dvorani.

4. Knjižničarka vodi učenike iz knjižnice kroz glavni izlaz.

5. Tajnik ili voditeljica računovodstva naziva Policijsku postaju 112 , uzimaju matičnu knjigu škole i izlaze na glavni izlaz.

6. Domar isključuje centralno grijanje i isključuje glavnu sklopku električne energije nakon obavljenih telefonskih poziva.

7. Spremačice  otvaraju  izlazna vrata u dvorani.

.

Dežurni učitelj s ostalim učiteljima organizira evakuaciju prema prethodnom rasporedu.

Ravnateljica škole organizirat će PRAKTIČNE VJEŽBE EVAKUACIJE prema postojećem planu evakuacije i spašavanja u slučaju iznenadnog događaja.

Sukladno Pravilniku o zaštiti na radu Oš Milana Begovića, ravnateljica je dužna upoznati sve djelatnike sa planom evakuacije i spašavanja u slučaju iznenadnog događaja. Na osnovi tog plana provodit će se praktične vježbe evakuacije, najmanje jednom u dvije godine (početkom školske godine), kako bi se učenici upoznali s načinom i provedbom brzog napuštanja zgrade u slučaju neposredne opasnosti.

Povjerenik radnika za zaštitu na radu:

 Ravnateljica:

Mirjana Vodanović Mandarić